ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 18**

**Тэма:** Лік і лічба 4

**Мэта:** плануецца, што ў канцы ўрока вучні будуць пазнаваць лічбу 4 і навучацца яе пісаць.

**Задачы:**

* увесці лік і лічбу 4;
* вучыць абазначаць лікам 4 колькасць мностваў, якія складаюцца з чатырох элементаў;
* вучыць пісаць лічбу 4;
* стварыць умовы для развіцця лагічнага мыслення, увагі;
* садзейнічаць выхаванню творчай дзейнасці навучэнцаў.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан); рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лічбамі і знакамі; карткі літар “жэ”, “зэ”, “эф”; малюнак- узор напісання лічбы 4.

**Ход урока**

**І Арганізацыйны момант.**

Селі роўна, азірнуліся.

Адзін аднаму ўсміхнуліся

І ў працу акунуліся.

**ІІ Актуалізацыя ведаў і навыкаў навучэнцаў.**

        

 1 2 3 4 5 6 7 8 9 10

* Палічыце грушы ў прамым і адваротным парадку, палічыце ад 2 да 8, ад 10 да 5.
* Які лік стаіць паміж лікамі 1 і 3?
* Што цікавага вы заўважылі?
* Колькі жоўтых, зялёных груш? Якіх больш, менш?
* З якога гука пачынаецца слова “жоўтая”? Якой літарай абазначаецца гук

 [ж]? (Настаўнік дэманструе літару на дошцы, вучні ў сябе на партах. Аналагічная работа праводзіцца са словам “зялёная”)

 ***Вусны лік***

1) Рашэнне задачы

У вазе ляжалі 2 зялёныя грушы і адна жоўтая. Колькі груш ляжала ў вазе?

* Назавіце рашэнне задачы. Адказ? (2 + 1 = 3)
* Назавіце цэлы лік і яго часткі. (3 – цэлы лік, 2 і 1 – часткі)

2)Гульня “Знайдзі памылку”

1, 2, 4, 5, 6, 7, 8, 9, 10.

* Што цікавага вы можаце расказаць пра лік 3? (Лік 3 стаіць у натуральным радзе лікаў на трэцім месцы. Суседзі ліку 2 і 4. Лік 3 большы за лік 2 на адзін і меншы за лік 4 на адзін. Каб атрымаць лік 3 трэба да ліку 2 дадаць 1, або ад ліку 4 адняць 1. Лік 3 абазначае тры прадметы.)

3)Работа з геаметрычным матэрыялам

* Якія геаметрычныя фігуры размешчаны на дошцы? Назавіце іх.
* Колькі геаметрычных фігур размешчана на дошцы? Паўтарыце слова “фігура”. З якога гука яно пачынаецца? Пакажыце літару “эф”.
* Па якой прыкмеце гэтыя геаметрычныя фігуры разбіты на мноствы? (Колер.)
* Пакажыце літару з якой пачынаецца слова “жоўтая”, “зялёная”, “фігура”.
* Пакладзіце на парту столькі літар “жэ”, колькі жоўтых геаметрычных фігур на дошцы. Столькі літар “зэ”, колькі зялёных геаметрычных фігур.
* Колькі трэба пакласці літар “эф” на парту? (4)
* Устаўце ў “акенцы” прапушчаныя літары і лічбы. Абгрунтуйце свой выбар.

Ж + З = Ф 1 + 3 =

 + = + =

Ф – Ж = - =

 - = - =

Работа праводзіцца ў групах.

**Настаўнік:** **Тэма нашага ўрока** - “Лік і лічба 4”.

-Як вы думаеце, ці ўсё вы ведаеце пра лік і лічбу 4? Чаму будзем вучыцца? Сёння на ўроку мы будзем працаваць з лікам і лічбай 4. Будзем вучыцца пісаць 4.

**ІІІ Засваенне новых ведаў.**

С.36 вучэбны дапаможнік

-Колькі прадметаў намалявана на кожным малюнку? (4) Картку з лічбай 4 настаўнік прымацоўвае на дошцы, вучні кладуць картку з лічбай 4 на парту.

Звяртаецца ўвага вучняў на ўзоры друкаванай і пісьмовай лічбы 4. На лікавым радзе настаўнік паказвае рух ад 3 да 4 і ад 4 да 3, вучні паўтараюць гэты рух на лікавым радзе ў вучэбным дапаможніку.

***Фізкультхвілінка***

Раз,два, тры, чатыры, пяць –

Тупаем нагамі.

Раз, два, тры, чатыры, пяць –

Пляскаем рукамі.

Раз, два, тры, чатыры, пяць –

Будзем нахіляцца.

Раз, два, тры, чатыры, пяць –

Сядзем зноў займацца.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1) (с.36, №2)

Складанне вучнямі з картак роўнасцей, адпаведных схемам. Звяртаецца ўвага вучняў на тое, чаму трэба выбраць знак “+” або “- ”.

2) (с.36, № 3)

Параўнанне лікаў на аснове параўнання колькасці мностваў па сюжэтных малюнках. Адпаведныя запісы вучні выкладваюць на партах з дапамогай картак з лікамі і знакаў параўнання.

3) Вучні самі задаюць пытанні, на якія можна адказаць адным словам “чатыры”.

        

***Фізкультхвілінка для вачэй***

*?*Суаднясенне запісу з сюжэтным малюнкам і схемай (с.37)

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1) (с.21, №1)

Вучні самастойна прапісваюць па прапанаваным узоры.

2) (с.21, №2)

Злучэнне лініяй карткі з лічбай і адпаведнай колькасці прадметаў. Пасля выканання задання вучні правяраюць адзін у аднаго.

**VІ Замацаванне новых ведаў і спосабаў дзейнасці.**

1)Рашэнне прыкладаў калектыўна.

3 + 1 = 1 + 3 = 4 – 1 = 4 – 3 =

-Пакладзіце на парту столькі картак з літарай “жэ”, які адказ у першым прыкладзе.(4) Столькі літар “зэ”, які адказ у другім прыкладзе.(4)

-Што можна сказаць пра іх колькасць? (Аднолькавая.)

-Пакладзіце на парту столькі картак з літарай “эф”, каб іх было на 1 менш за 4. (3)

**VІІ Падвядзенне вынікаў**

 **-**З якім лікам і лічбай мы пазнаёміліся на ўроку?

- Колькі прадметаў абазначае гэты лік?

-Як з трох атрымаць 4, а з чатырох атрымаць 3?

 **VІІІ Рэфлексія**

 **Настаўнік:** Хто можа пазнаць лічбу 4 і не пераблытае яе з іншымі лічбамі – пакажыце зялёную грушу, а хто да канца не ўпэўнены ў сваіх ведах – пакажыце жоўтую грушу.